09/03/2020 | Administración LocalMunicipal
Curtis
Aprobación criterios interpretativos no relativo á reserva de prazas de aparcamento

De acordo co punto segundo da Resolución desta Alcaldía nº 124 de data 26/02/2020, procédese a súa publicación no Boletín Oficial da Provincia, a os efectos oportunos: Javier Francisco Caínzos Vázquez, alcalde-presidente do Concello de Curtis, en uso das competencias que me outorga a lexislación vixente e de acordo cos seguintes ANTECEDENTES: O PXOM do Concello de Curtis, aprobado definitivamente mediante Orde de 19/09/2007, contén no seu art.7.9.11 a regulación sobre aparcamentos obrigatorios, dicindo o parágrafo primeiro o seguinte: “Todos os edificios ou locais a construír no solo urbano, disporán do espazo necesario para o aparcamento dos vehículos dos seus usuarios, de acordo coas normas zonais correspondentes.” Esta redacción parece indicar que a obriga de dispoñer de espazo para aparcamento é relativa aos edificios ou locais a construír, non respecto dos existentes, e sempre en solo urbano. Pola súa parte no Título 5, o capítulo 5 sobre usos de servizos terciarios distingue entre: hospedaxe, comercio, oficinas, salas de reunión e residencia comunitaria. No art.5.5.4. relativo ao hospedaxe, respecto do aparcamento di: “2. Aparcamento: Dispoñerase unha praza de aparcamento por cada 100 m2 construídos, e un mínimo dunha praza por habitación. Para a situación destas actividades en edificacións existentes, deberase acreditar debidamente a imposibilidade de dar cumprimento ás condicións anteriores, sen prexuízo da LOUG para áreas de desenvolvemento.” Polo tanto está esixindo a existencia de prazas de aparcamento fora de dominio público en edificacións existentes, salvo que se acredite a súa imposibilidade. Respecto dos outros usos recolle as prazas necesarias, sen contemplar ningunha excepción, e sen diferenciar segundo o tipo de solo. Visto todo o anterior obsérvase unha contradición entre o regulado no art.7.9.11 co regulado para os usos de servizos terciarios. A técnica municipal, Dª Alicia Candelaria Ginzo Prinetti emite informe de data 18/02/2020 a este respecto analizando a cuestión, para aclarar as incongruencias da normativa municipal de cara a acadar unha maior seguridade xurídica, e propón a aplicación duns criterios interpretativos. Tendo en conta que o art.8 do Decreto 144/2016, de 22 de setembro, polo que se aproba o Regulamento única de regulación integrada de actividades económicas e apertura de establecementos, permite a creación de criterios que solucionen discrepancias de interpretación das normas urbanísticas, sectorias ou ambientais; e tendo en conta que o art.21.1 q) da Lei 7/85, de Bases de Réxime Local atribúe ao alcalde a competencia para outorgar licenzas urbanísticas, tendo estas a natureza de acto regulado en canto constitúen a aplicación de determinacións urbanisitcas fixadas no PXOM e demáis normativa urbanística en vigor, aos supostos de feito concretos de expedientes de licenzas urbanísticas, esta Alcaldía RESOLVE: PRIMEIRO.- Aceptar os criterios interpretativos elaborados pola técnica municipal, plasmados no informe emitido o 18/02/2020, e polo tanto aprobar os mesmos respecto da “esixencia de prazas de aparcamento para usos terciarios” tanto en solo urbano como de núcleo rural, co seguinte contido: “1.- EDIFICIOS/CONSTRUCIÓNS DE NOVA EDIFICACIÓN_Neste caso, esixirase o recollido no artigo 7.9.11. Aparcamentos obrigatorios «Todos os edificios ou locais a construír no solo urbano, disporán do espazo necesario para o aparcamento dos vehículos dos seus usuarios, de acordo coas normas zonais correspondentes. En novas construcións de edificación residencial colectiva situaranse obrigatoriamente en planta soto ou baixa, no volume permitido pola ordenanza, salvo especificación distinta fixada nas condicións particulares de Zona.» 2.- EDIFICIOS/CONSTRUCIÓNS EXISTENTES_Neste caso e dada a incongruencia existente no propio PXOM segundo o uso TERCIARIO do que se trate, convén propor: · deberase xustificar a imposibilidade de localizar a reserva de prazas de aparcamento no propio edificio ou parcela da que forme parte. · si se dera a imposibilidade de dar cumprimento a condicións das prazas de aparcamento, no propio edificio/parcela, poderá eximirse sempre e cando se xustifique tal incumprimento. Dita xustificación deberá recollerse na memoria pola cal se solicita a licenza de obras/comunicación previa de obras ou inicio de actividade. Para xustificar dita imposibilidade deberá aportarse copia da escritura de división horizontal e documentación gráfica na que se xustifique que o inmoble onde se pretende desenrolar a actividade non conta con cota de participación de prazas de aparcamento.” SEGUNDO.- Publicar a presente resolución na web municipal e no BOP.” Curtis, 4 de marzo de 2020. O alcalde-presidente Javier Fco. Caínzos Vázquez